અમદાવાદ: ભૂતપૂર્વ આઇપીએસ અધિકારી કુલદીપ શર્માએ ૨૦૦૯-૧૦માં તેમના નોકરીના કાર્યકાળ દરમિયાન પરફોર્મન્સ એપ્રેસલ રિપોર્ટમાં ડાઉનગ્રેડ કરવાના રાજય સરકારના નિર્ણયને ગુજરાત હાઇકોર્ટમાં પડકાર્યો છે. પીએઆરમાં ડાઉનગ્રેડ કરવાના નિર્ણયને પડકારતી અરજી ફગાવી દેવાના કેટ (સેન્ટ્રલ એડમિનિસ્ટ્રેટિવ ટ્રિબ્યુનલ)ના હુકમને પણ શર્માએ તેમની હાઇકોર્ટની રિટ અરજીમાં પડકાર્યો છે. જસ્ટિસ એસ.આર.બ્રહ્મભટ્ટ દ્વારા કુલદીપ શર્માની અરજીને નોટ બી ફોર મી કરાઈ છે.